eue; freidige ver⸗ 
_— zu klarem vnd oͤffentli⸗ 
cem bekenenis Iheſu Chriſti / 
wider die Adiaphoriſtiſche / Da⸗ 
nidianiſche / vnd Epicuriſche klug 


heit / des heuchelns vnd meuch⸗ 
elns / ſehr nůtzlich zu leſen. 


GSieſtelt durch Cunlium einen Italiener. 4 
Dr auſs dem wel chen. 


Matthel x- 
Wer mich bekennet far den Menſthen/ 
den wil ich bekennen for meinem himliſchen 
Vater. Wer mich aber verleugnet far den 
Menſchen / den wil ich auch wider verleugnen 
fur meinem himliſchen Vater. 

dem Chriſtlichen Leſer beſtendigkeit / in dem 
erkentnis vnnd bekentnis der waren 
| Religion Chriſti. - 

Jeſe vermanung / ſo ron einem Ytalie/ 


ner geſchrieben / hab ich auch dejshal⸗ 


ben laſſen auſs gehen / das vnſere Deut 

ſchen doch durch frembder Leut exempel ynd 

ſchriſſt / zur erhaltung vnnd bekentnis warer 
Religion bewegt werden mochten. | 

Aber was iſts das wir von jhn ein bekent⸗ 

nis erwarten / dieweil ſie ſich nicht allein nicht 


ſchemen jhr bekentnis auſszulaſſen / ſondern 


auch heucheln vnnd meucheln / Ja noch wol 
darzu auffs greulichſte / CHriſtum inn ſeinen 
glidern / durch mancherley weiſe verfolgen. 
Wie jt under vnſer gewaltigẽ Chriſtum / 
auff dem negſten vnnd jtzt gehaltenen Reichs 
tag zu Augſpurgk bekandt haben / iſt allzu 


klar am tag. Denn ſie haben vor dreyen jaren 


vnd jtzundt auch inn das Interim vnnd Fri 
dentiſch Concilium (welches ſie jtzund zuuol⸗ 


bringen begeren) oͤffentlich verwilliget. Vnd 


weichen alſo wiſſentlich aus gutem willen / 
vom erkanten Chriſto / zu dem erkandten vnd 
verdammetẽ Antichriſt / Nicht allein ſie ſelbs / 
welches noch zu dulden were / Sondern vn⸗ 
derſtehen ſich auch leider / mit gantzem fleis / 
ihre vnterthanen / vnnd das arme yerlaſſene 
Chriſtliche heuff lein / in des helljſchen Phara⸗ 
onis eyſernẽ offen / vnd Aegyptiſche finſternis 
vũ grewel / mit ſich zu reiſſen. O Here 

Matchias Nela. Illpr. wiinſe, |. 


O HErr Jheſu Chriſte / du Sohn des les 
bendigen Gottes / welchen der ewige vnd all⸗ 
mechtige Vater / widder der Koͤnige vnd Fuͤr⸗ 
ſen toben vnnd wuͤten / geſalbet hat / vber ſei⸗ 
nen heiligen berg Syon / das iſt / vber die Kir⸗ 
Vnd dem er gegeben hat ein erbteil / vnnd 

deſitzung bis zum ende der erden / erhalt du 
dir etliche ſieben tauſent auſſerwelte / vnnd be⸗ 
ſchuͤtze ſie gnediglich / vnnd zerbrich mit dem 

Eyſernen ſcepter wie ein thonern ge⸗ 
fees / die Gottloſen Achaber 

vnd Baaliten Amen. 


Ciuilius ein knecht 
Gottes / ond vnſers Herrn Iheſu 


Ehriſti / wuͤnſchet den auſſerwelten Gottes / 
ſeinẽ Bradery / ſo in gantz Italia zerſtrewet 
ſein / gnad / fried / vii ſterckung des Geiſts / 

von Gott dem Vater / vnnd Chriſto 
vnſerm Herrn / Amen. | 


S yhemals dic heilige 


Kirchen verfolgt worden / von dem 
grauſamen feind / Iſt jhemals das 
Creutz blutig geweſen / von dem 
blut der Chriſten / Iſt jhemals der 
Glaub der auſſerwelten gereittert 
worden von dem Teuffel / Iſt jhe⸗ 
mals noth geweſen des jnniglichen gebetes / 
| | A 1 gegen 


kegen Gott / zu ſtercken die erſchrocken hertzen 
der gleubigen / So iſt es jtzt zeit. 

Wir ſehen das yolck Gottes / jtzt lange 
zeit eingefurt in Babilonia/vntergedruͤckt / ver⸗ 
achtet / vnd yerfolget von ſeinen feinden / mit 
groſſer vnehr des heiligen Euangelij / vnd das 
vns am aller meiſten druͤcket / iſt / das man jtzt 
das Schwert wetzet / macht das eyſen gluͤent / 
vnd die verfolgung wird jhe lenger jhe greuli⸗ 
cher. Wenig ſeind zu vnſer zeit (ynnd ſonder⸗ 
lich inn Italia) dem Daniel gleich / die ehe be⸗ 
ſtendig bleiben inn aller marter / denn die knie 
biegen / vor dem abgott des Gottloſen Tyran⸗ 
nen vnd Antichriſt. | 

So weis ich fur mich kein beſſer weiſe/ 
beſtendig zu bleiben / in dieſer widderwertig⸗ 
keit / denn ſich zu der barmhertzigkeit Gottes 
keren / mit einem demuͤtigen vnnd erſchrocke⸗ 
nem hertzen / vnd vnſer Suͤnde bekennen / vnd 
mit hertzlichem gebet huͤlff begeren von dem 
HErrn / Auff das ſich die Kirchen troͤſte mith 
dem Creutze / vnd durch den Todt frolich ein⸗ 
gehe zum leben. Mich duͤncket ich ſehe den 
Weitzen des HERrn auff der Mol / vnd man 
tverd balt brot machen / Da iſt von noͤten / das 
wir mit gantzem hertzen fuͤlen / die verach⸗ 
tung der Welt / vnnd verleugkung vnſer ſelbs / 
pnnd das vns dis leben vnwert ſey / wenn wir 

Chriſtum Jheſum frey wollen bekennen. Wer 
ſein weib / ſeine Kinder / eigẽ nutz / weltliche ehr / 
o lieb hat / das er ſeines — 6 „Der 
habe mit Chriſto nichts zu ſchaffen / da = - 
ei 


ſein vrteil nicht groͤſſer mache / Es wehr beſſer 
du hetteſt die warheit noch nye erkant / denn 
das du ſie kenneſt / vnd macheſt den hunt wi⸗ 
der freſſen / das er geſpien hat. 27-3 

Glaubt mir es iſt nicht mehr zeit zu diſ⸗ 
putiren / es iſt nicht mehr zeit zu ſchreiben von 
dem glauben / es ſol nun hie ein jtzlicher ſelbs 
Doctor ſein. Itzt iſt zeit zu beweiſen mit der 
that / vnnd CHRIJſto nach zu volgen mit dem 
Creutz auff der achſel / vnd ſich zubereiten vn⸗ 
erſchocFen zu der marter zu gehen. 
Die Welt iſt vns feind / vnnd wir konnen 
nicht friede mit jhr haben / denn ſie alle zeit 
krieget mit vnſerm haubt. Darumb laſt vns 
auch warten / alle ſtunde mit freuden inn den 
ſchar můtzel zu tredten / die beut zu erlangen / 
vnd vnſern feind vmb zu bringen / mit ſeinem 
elgen Schwert. Vnſere waffen ſeind Geiſtlich 
vnnd nicht fleiſchlich / vnſere beut ſeind Goͤtt⸗ 
lich vnd nicht Menſchlich / Das iſt der rhum 
vnd der troſt der heiligen. 

Denn wenn der Antichriſt meint er hab 
vns vberkommen / als denn triumphirn wir 
viel herlicher denn vorhin. Ein Chriſt findet 
ruh am Creutz / in dem elent wartet er des be⸗ 
gerten Hieruſalems / vnd in dem Todt findet 
er das leben / Alſo das die grauſamkeit des 

ndes vns nicht kan ſchrecken / oder machen 
das wir zu ruͤcke gehen. 2 85 

Wollen wir die Leut mehr fuͤrchten denn 
Gott? Die Tyrannen toͤdten allein den leib / 
vnd haben nicht gewalt vber die Seel / laſt vns 

A ij Gott 

dem ewigen feuwer. Wer die handt an den 
flug des Euangelij geleget hat / der ſehe nicht 
hinder ſich / denn er verzeucht den ſchrit / vnd 
macht die furch vngleich / vnd dienet nicht zu 
dem reich GO ces. Wir ſehen aber binder 
ſich / wenn die liebe ynſer Weiber vnd Kinder / 
oder des eigen nutzes / machen / das wir mith 


der zungen verleugnen / odder ſtellen vns / als 


wiſſen wir nicht das / das wir mit dem her⸗ 
tzen gleuben, Wir koͤnnen nicht zweien HErrn 


dienen / wir koͤnnen nicht Chriſto dienen ynnd 


vnſerm nutz. 
Dieſe gedancken ſind zweyerley / vnd die⸗ 


ſe anſchlege find mancherley / vnd die ding die 
wir fuͤrhaben / ſind wider einander / So mus 


man ja vnter den zweien eins thun / entweder 
der Welt dienen vnnd Chriſtum verleugnen / 
oder die Welt verachten / vnd dem Euangelio 
dienen. Wer ſein leben findet durch yerleug/ 
kung des Herrn / der wirdts verlieren / vnd wer 
ſein lehen verleuret / durch die bekentnis Chri⸗ 
ſi/ der wird es finden im ewigen leben. Was 
huͤlffs den Menſchen / weñ er die gantze Welt 
gewuͤnne / vnd ſeine Seele wuͤrde dar nach ge⸗ 
peinigt in ewigkeit? Wo mit koͤnnen wir ynſe⸗ 
re Seel erretten? | 

Lieben Bruder thut die augen auff / vnnd 


den verſtandt / vnd betrachtet die verenderung 


der alten Kirchen / ſehet wie ſich der Gottlos 
Drache bemuͤhet / auff das alle welt das thier 
anbete. Betrachtet das jtzt jderman vor der 

* < 9s grauſamen 

Gottfuͤrchten / der die Seel kan peinigen ing 

gravſanen Schlangen erſchrocken iſt / vnnd 


ider kniet vor dem hier / vnnd ſpricht / wer 
fan ſichdieſem Thier vergleichen / vnnd wer 
kan mit jhm ſtreiten? So duͤrffen wir keiner 
andern waffen in dieſem ſtreit / denn glauben / 
ynd gedult der heiligen. | 
Derhalben ermane ich euch lieben Bruͤ⸗ 
der / zum emſigen gebete / auff das der HERR 
yns Italienern ſolche ſtercke des Geiſtes ge⸗ 
be / das wir nicht teincken von dem wein der 
Babiloniſchen huren / ſondern ohn forcht vn⸗ 
ſer eigen Blut vergieſſen / durch die bekentnis 
Jheſu Chriſti. Dis iſt der groſſe ſehmertzen / 
der ynſere hertzen durch dringet / wenn wir ſes 
hen / das vnſere Italiener ſo wenig nach Goty 
tes ehr fragen. Wer het doch gemeint / das ſte 
von ein wenig zeitlichs gutes wegen / ſolten 
Chriſto den rucken gewent haben? | 
O wie viel ſind jhr geladen zu dem Abent⸗ 
mal / die es abſchlagẽ ? Idermã decket ſein ver⸗ 
leugkung zu / vnd meinet es ſey jhm zugelaſſen 
abgotterey zu treiben / vnnd ſich der Religion 
nicht an; unemen. Der hat einen acFer gekau⸗ 
fft / vnnd wil jþn nicht verlieren vmb Chriſtus 
willen / Dar ander hat fanff bar Ochſſen kau⸗ 
fft / vnd wil viel lieber zu acker gehen / auff ſei⸗ 
ne narung achtung haben / vnd ſich reich ma⸗ 
chen / denn mit Chriſto das Abentmal eſſen / 
Der dritte hat ein Weib genomen / vnd duͤnckt 
ſich ſelig genug ſein / wenn er nur ſeine wolluſt 
mit jhr kan haben / gibt ſich auff ſpielen / dan⸗ 
tzen / ſingen / vnnd froͤlich ſein / vnnd gedenckt 

das wort Gottes ſey nur ein traum. Iderman 
trachtet nach ſeinen ſachen / vnnd niemandts 
mmpt ſich vmb das an / das Gottes iſt. 
N Die Chriſtliche Kirche war nicht alſo 
fleiſehlich / do ſich das Chriſtliche Blut noch 
friſch reget / inn den adern vnſerer voreltern / 
Der glaub war da zu mal feſt vnd beſtendig / 
die Religion war rein vnd vnuerfelſcht / vnnd 
da war kein nuͤtzer ding inn der Kirchen / denn 
pater den Gottloſen vnnd grauſamen Eyran/ 
nen / vnnd todes feinden des Chriſtlichen na⸗ 
mens leben. Der glaub hatte ſo feſt eingewur⸗ 
tzelt / inn die hertzen der Chriſten / das kein ge⸗ 
ferligkeit da war / Chriſtum zuuerleugnẽ / Die 
forcht der verfolgung erſchreckt ſie nicht / Der 
nutz vnd wolluſt die ſer welt / war jn verdries⸗ 
lich / die bruͤnſtige liebe die jhre hertzen ver⸗ 
wandelt het inn dem HERRN / vberwant die 


Welt / vberwant alle fleiſchliche luͤſte / yerachs / 


tet allen zeitlichen nutz / die hoͤrner des greuli/ 
chen feindes . So foͤrchten ſie auch nicht die 
drauw wort / erſchreckung / ſchlege / elend / pei⸗ 
nigung / onnd den todt / wie ein alter vnnd ein 
harter fels / in dem waſſer des Meers. 
O du herrliches merterer blut / wie haſtu 
die wurtzel des Chriſtlichen glaubens / ſo wol 


beſtetiget ? Es wird nicht ein tropff bluts ver 


goſſen / von der bekentnis Chriſti wegen / da⸗ 
durch ſich nicht viel zum glauben bekeren. Ach 
wenn euch die ehre Gottes nur ein wenig an⸗ 
licht / ſo betrachtet doch lieben Bruder in gu⸗ 
ter meinung / wie heilig / wie dapffer 92 — 

eſtendigFeit vnſer voreltern / welche wol die 
ern vnnd eyſern hertzen moͤchten bewegt 
n/ Wie wuͤnderlich war es zu ſehen / do 
er Chriſtliche glaube zuris / zu brach / vnnd 
pberwant die weltliche — . 4 

O wie ein ſchedlicher tag / der wol zube⸗ 
weinen iſt / an welchem Conſtantinus ein 


Cyriſt wardt. Dazumal horet die marter auff / 


welche ein prob vnnd vbung war vnſers glau⸗ 


dens / dazumal hoͤret auff die brunſt vnnd die 


liebe / welche war ein bandt vnd erhaltung der 
Archen. Aus dieſer ſicherheit wuchs ein vn 
ſorgliche nachleſſigkeit inn den Chriſten / eben 


als wenn man einen langen friedt machet / 


durch welchen die Landtsknechte / faul ynnd 


yngchtſam werden. Nets 0g 
BVnſere alten waren viel emſiger / vnnd 
mehr geneigt zu leiden / vmb Chriſtus willen / 
do ſie die geferligkeit vnd truͤbſal dieſer Welt / 
noch am hals hatten / denn wir jtzundt / vnnd 


die wir gute tage haben. Der Keiſer tr 258 67 
wie 


ein in die Chriſtlichen Kirchen / aber nicht wie 
einem Chriſten zuſtehet / denn er fuͤret mit ein 
die leibliche nutze / als Adel / weltliche e 
waffen / pracht / reichthumb / vbermut / hof? 
fart. Alſo fuͤret er den Teuffel mit ſich inn die 
Chriſtliche Kirchen / vnd wolt zwo Kirchen zu⸗ 
ſamen bringen / als nemlich / die Kirchen Chri/ 


ſti / vnnd die Kirchen des Antichriſts / welches 


vnmuͤglich war. Darumb ward die Chriſten⸗ 


heit muͤſſig / kalt / fleiſchlich vnnd teuffeliſch / 
wie wir ſehen / yene lebendige brunſt hub an 
D 


gemach 


demach / kalt zu werden / bis ſie darnach gar zu 

eis gefroren iſt / der Glaub verlor ſeine erſte 

Ra die rechte fruͤmmigkeit wardt yers 
| . „4 5 8 ; f 


©. Wer mscht nicht zerbrechen vor ſchmer / 


tzen / wer moͤcht nicht bitterlich weinen / mit 


heiſſen augen / weil wir ſehen / das die Chriß 


ſtenheit inn ſo groſſen ſchaden iſt gefuͤrt wor⸗ 
den. Als bald die Religion reichthumb gebar / 
da fras die Dochter jre Mutter. Weil es denn 
mit onſern voreltern ſo vbel zugangen iſt / So 
ſtum ſo ſchendlich verleugnen / auff das ſie 
nicht kummer leiden / Vnd wenn man ſie vmb 
den frthunb ſtrafft / ſo entſchůldiget ſich ein 


iglicher yand ſpricht / Ich leugne wol das E/ 


nangetium mit der zungen / forcht halben / 
aber ich hab nicht deſter weniger den rechten 
glauben iin hertzen / vnnd das es war ſey / ſo ſe⸗ 
bet jhr / wenn ich nicht mehr inn geferligkeit 
Bin / dus ich wider auff ein newes anhebe / den 
Chriſtnichen glauben zubekennen. ra 
'- * © Hore du verreteriſther gleiſsner / CHR 
os ſpricht nicht / das du jn bekennen / vñ wi/ 
der verleugnen ſolſt / vmb deines nut3es willen 
ſondern inn der gloͤſten geferligkeit ſoltu frey 
mit dem mundebEectnen / deinen glauben / ſo 
du im en haſt . Du kanſt nicht an CHri⸗ 
ſtum gleuben / vnnd jhn mit der zungen yer/ 
leugnen / wenn du den HErrn verleugneſt inn 
der verfolgung. 
NMeeinſtu wenn das Meer ſtill wirt / vnnd 
15 die welt 


a oF. .4 
K ä OL gr l[ TR 0 . = 


iſt es kein wunder / das vnſere Italiener Chr / 


die Welt wird dein geſel das du den glauben 

Hedenckt das die Suͤnde der Stadt Sodo 


darnach widder werdeſt haben / nach deinem 
gefallen? N ſage nicht das die thur der 
gnaden verſchloſſen ſei / dem / der ſich wider 3 
Fön bekeret. Sanct Petrus bekert ſich wi⸗ 
der / vñ andere Apoſteln kamen wider zu Chri⸗ 
to / vnnd wurden angenomen / Aber ich ſage 
das man ſol den HErrn nicht ſo freuelich ver⸗ 
75 — man in Italia thut. Vnſere Ita⸗ 
meinen es gezieme jhnen / das ſie inn der 

eit vor dem gantz en volck Chriſtum ver, 
ugnen / vnd wenn fie dauon ſind komen / inn 
den winckeln heimlich bekennen. Sehet euch 
für ſhr Bruder / das jhr nicht fallet in die rache 
des lebendigen Gottes / Denn es iſt kein groͤſ⸗ 
n erſchrecken noch verzweiffelung / die mii 
m ſchmertzen gefi chicht. denn Gal 25 


= 


yd@yro/ vnd ander Abgottiſchen am Jung/ 
Fecher wird ſein / denn ener, 
kan denn Sand 99 een 7 wie er⸗ : 
ſchrecklich die Sande dex, yerle 1 1 
Laſt vnns zuſamen au — lef 
ſen die Suͤnde der Stadt Sodoma 575 0 Werz 
den wir die vnſeligkeit vnſer Seat Miele er⸗ 
kennen. Das war dieſunde der Stadt Sodo⸗ 
aer ſ chroefeer, / © Jhervuſalem ( 4. 
| ka boffart/fal le des bro es Los vberflus, 
gang / vn bgrwhertigh m. deff 
vnd pnze iche andere . | 
Ich wil der 1788 hl geſchweigen / wil 
a nicht ſagen you 155 e Men Share 


muth / die mir machen die har gehn berg ſteſ/ 1 
gen / wenn ich daran gedencke / welche Suͤnde 
kur groͤſſer ſein / denn dieſe ? Dennoch ſpricht 
der HErr / ſo war als ich lebe / deine ſchweſter 
Sodoma / hat ſolche Sande nicht gethan / wie 
du Italia gethan haſt / vnnd Chriſtus ſpricht 
in einem zorn / O Italia dir zu ſchand vnnd 


ſchaden / dieſe wort. An jenem tag wird es der 


785 Sodoma treglicher ergehen / denn die⸗ 
er Stad / die nicht hat buſſe gethan / nach der 
predigt meines Euangelij. hut hie den yer/ 
ſtandt auff / denn da iſt viel an gelegen. | 
Gehet nicht mehr ſo ſchlefferig vnd blint 
von heut auff morgen / inn dem wolluſt des 
fleiſches/ Meſſet die zeit nicht mehr ſo grob / 
role jor Bae denn die hant des HER Miſt 
t. Das abgoͤttiſeh volck thet in 40. tagen 


| a e der zeit da Jonas prediget / vnnd ſhr 


geht die gantze zeit ewers lebens / vom boͤſen 
ins erger / vnnd wollet die ſtimme des HERrn 
Iheſu Chriſti nicht hoͤ renn. 
Chut doch ein mal die ohren auff / vnnd 
hoͤret mit was worten vns Chriſtus zu ſeinem 
dienſt ruffet. Wenn jhr meine Juͤnger wollet 
ſein / ſpricht Chriſtus / ſo denckt nicht gute ta⸗ 
ge zu haben / denn jhr muſt ewer Creutz nemen 
vnd mir nachfolgen. Als wolt er ſagen / ich wil 
nicht wens euch anders gehet / denn jhr ge⸗ 


meint habt / das jhr yber mich klaget vnd ſpre/ -] 


cht / Wenn ich gewiſt het / das der dienſt Chri/ 

ſti/ein ſtetigs Creutz ryer/ ich het meines din⸗ 

ges gewartet / ynnd mich in folche fen | 
T 1 5 


nicht geben / ich gedacht ich wolt meinen nutz 


ſchaffen / vnd mit dem dienſt mir nicht ſched⸗ 
lich ſein. Weil der HErr dieſe klage zuuor geſe⸗ 
hen / hat er vnns gewarnet / wie ein rechter 
Heuptman / vnd geſagt / wolt jhr mir nachfol⸗ 
gen / ſo vergeſſet ewer ſelbſt / vnd opffert euch 
mir / mit ewrem Creutz tragen / vnd ſehet nicht 
binder ſich nach den weltlichen dingen / gehet 
mit krafft zu der aufferſtehung der toden / auff 


das jhr in der ſeligkeit genieſſet der dingen / ſo 


euch verheiſſen ſind. 72 
Dis wort iſt vnſerm fletſch ein harter bis / 
vnſer ſelbs verleugnen / die Welt / guth / ehr / 
vnnd vnſer eigen leben verachten / alſd das wir 


nicht boͤſes mith boͤſem vergelten / wenn wir 


des etwas nicht haben / ſondern mit beſten⸗ 
digkeit Chriſtum bekennen bis zum todt. 

So laſt vns nu lieben Bruͤder mit froͤlig⸗ 

keit das Creutz tragen / auff das wir herrlich 
werden / vor vnſerm himliſchen Vater. Wir 
ſind gewarnet / das wir durch viel truͤbſal 
muͤſſen inn das himelreich gehen / alſo haben 
wir angefangen mit der welt zu kriegen / vnnd 
jtzt do wir ſolten den ewigen ſieg haben / wer⸗ 


ſſen wir die wehr hin / tragen das fenlein Chri 


ſti nicht mehr / vnnd machen fried mit ſeinem 
dt 3 


DO jhr boͤſer G Ortes verreter / wie duͤrfft 
ſhr euch Chriſten nennen / welche ſchand iſt 
groͤſſer denn die ſchandt eines verreters / vnnd 
jhr gehet dennoch ſo ſicher dahin / als treff es 
euch nicht an. Ihr habt nur zu viel / die ver⸗ 
| | D iſh gangene 


— 


| 


gangene zeit her / ewerem fleiſch gedienet / Beg 
weiſet doch ein mal das jſhr G.OXtes Kinder 
ſeit / vnd bruͤder Chriſti / mit einem hertzlichen 
bekentnis / vnd mit einem heiligen leben. 
Spiegelt euch inn dem greulichen yrteil 
des verleugners zu Padua / Jranciſci Spera / 
der inn ver weiffelung geſtorben iſt. Das ſolt 
ein ſporn ſein / der euch reitzet die Welt zu haſ/ 
ſen / vnnd zu thun was zur ſeligkeit dienet / mit 
forcht vnnd begirligkeit (als Sant Paul) mit 


| Chriſto zu ſein. 


So laſt vns nun wachen / vnd ynſer licht 
brennen / das wir dem Herrn balt auff koͤnnen 
thun. Vnnd iſt jhemals noth geweſen / Gott 
ſchiltwach zu haben / ſo iſt es jtzt zeit / Denn 
die Gottloſe hur kan ſich nicht genugſam ſe⸗ 


tigen von dem Blut der Merterer Chriſti. 


O ſelige Knechte / die jhr auff der wache 
ſteht / des Herren zu warten / ſeit getreuw / vnd 
in der beFentnis vergieſet euer blut mit frolig/ 
reit / Warlich ich ſage euch / er wird ſich gor/ 
ten / vnd euch zu diſch laſſen tragen / vnd euch 
dienen in dem gehofften vaterlant / da alle thre 
nen von ewern augen abgewaſſchen werden. 
Wie viel Konig vnnd Propheten haben begert 
dieſe tage zu ſehen / vnnd iſt jbnen nicht zuge⸗ 


laſſen geweſen / Was kan vnns denn verurſa/ 


chen / das vir CHRiſtum verleugnen? welche 
forcht kan vnns erkalten von dem Martyrio £ 
Welcher ſchatz iſt ſo koͤſtlich / das er vnns kan 
ſcheiden von dem HERRN? Der reichthumb 
thut es nicht / welcher macht das wir we 1 

ſerley verſuchung fallen / vnnd bricht vns den 
als. | 5 

5 Der geitzhals war reich / der den armen 
gazarum nicht ſehen wolt / vnd ſeine guter fuͤr⸗ 
ten jhn inn die Helle / Die herrligkeit der Welt 
folt vnns nicht ſo hart anligen / das wir ymb 
der willen Chriſtum verleugnen ſolten. Wenn 

du gleich weiſer wereſt denn Salomon / mech⸗ 
tiger denn Nabuchodonoſor / gluͤckſeliger 
denn Alexander Magnus / Was hetteſtu? 
Muͤſſeſtu nicht das alles hinder dich laſſen? 
Siheſtu das dle macht dieſer Welt vergehet / 
wie ein ſchatten / vnd du wilt von eines ſolch⸗ 
en dinges wegen / Chriſtum verlieren / welcher 
iſt die weisheit vnd ſchatz Gottes? Weil denn 
reichthumb vnd weltliche ehr / find ein ſchat⸗ 
ten / ein traum vnd ein eitelkeit / was ſollen wir 
denn von dem wolluſt des fleiſches halten / 
welcher ein vorbot iſt des gegenwertigẽ zorns 


By Gotte 8. 


Zu der zeit Noha vnnd Loth / hatten die 
Leut alle jhre ſorg gelegt auff eſſen vnnd trin⸗ 
cken / vñ wolluſt des fleiſches / Darumb ſehen. 
wir / das ſie anders denn ſie meinten / ploͤtzlich 
wurden vm bracht. 

Ihr moͤcht wol ſprechen / allein die for⸗ 
cht des fewers macht / das wir alle ſtercke ver⸗ 
lieren / vnnd CHriſtum verleugnen. O lieben 
Bruder / hie ſehet euch wol vmb / vnd wendet 
ewer augen auff die ſorg GOttes / Betrachtet 
von hertzen / die verheiſſung des HErrn / vnnd 
laſt euch etwas angelegen ſein an ewerem f/ 
ru 


buff / So werdet jhr jauchzen inn der marter / 
vnnd zu gleich mit den dreyen Juͤngelingen / 
Got loben in dem feuwer offen / denn jhe groͤſ⸗ 
ſer die marter ſein wird / ſo viel groͤſſer wird 
guch die erquickung Gottes ſein. | 


Wiſſet ihr nicht das wir frembdeling in 


dieſer welt ſein / ein fuͤrſichtiger wanderer leid 
mit gedult hunger vnnd durſt / kelt vnd hitze / 
ſchant / ſchmach / vnnd alle vnehr / vnnd ſihet 
kein muͤh an / bis er an den ort kuͤmpt / dahin 
er zu reiſen hat / jhm ligt nicht daran ob ſchon 


die herberig ſtincket / er dencket auff nichts 


anders / denn auff heim. Die gleubigen ha⸗ 
ben alle eines endes zu erwarten / welches iſt 
das ewige leben in Chriſto Iheſu. 5 

Weil wir denn inn dem lauff dieſer welt 


ſind / ſo laſt vn ns allen vnrath mit gedult tra 
gen / alie ſchand / ſchmach vnnd truͤbſal / Denn 


wir ſind auſſerhalb vnſerm Vatterlant inn der 
herberich / laſt vns fleis haben / das wir vnſere 
ruh finden / bey Chriſto in vnſerm ewigen Va⸗ 
terland. Wenn vns denn die Antichriſtiſchey 


Tyrannen mit der marterung die reiſe kuͤrtzer 


machen / vnnd machen das wir zu Chriſt o ko⸗ 
men /in die ewige ſecligkeit / ſolten mir vns ni⸗ 
cht ſchemen das fewer zu furchtens 

Wir ſind gewis / das der HERR for vns 
ſorget / Ein herlein kan vns nicht von vnſerem 
beupt fallen / ohn den willen des ewigen Va⸗ 
ters / vnnd wir zweiffeln ob Gott ſorg habe fur 
vnſer leben? Ein Voͤgelein kan nicht vmbko⸗ 
men / ſonder den willẽ des himliſchen ang 

vn 

yd wir haben ſorg/GOttwerd vns verlaſ⸗ 

ſin / in vnſer groͤſten noth. 5 
Wolan wenn ſchon Gott den zaum hen⸗ 

get / vnd die grauſamkeit des Tyrannen / mar 
tert vnndtoͤdtet vnſern leib / ſo ſollen wir vns 
dennoch nicht foͤrchten. Denn das iſt der 
gewin / den CHRiſtus ſuchet / bey denen / die 
mit ſeinem gelt handelen. Sihe wie ein heili⸗ 
ger wucher / du verleuerſt ein zeitlichs leben / 
vn yberkůmpſt ein ewiges / Du verleuerſt die 
ehr der Welt / vnnd wirſt herlich im Himel / 
Du haſt auſs gezogen ein ſterblichen leib / vnd 
wirſt bekleidet mit einem vnſterblichen / Du 
perleſt ein vnruigs vnd traurichs leben / vnnd 
— 4 .— mit CHR Iſto / wie kanſtu ein 
oͤſſern gewin haben / denn dieſens | 
O beſtendige marter / wie machſtu vnns 
ſo reich / vnſerm fleiſch zu trotz / vnnd widder 
ſeinen willen / das iſt die gnad / inn welcher 
wir beruffen ſind / wenn wir vmb des guten 
wercks willen leiden / auff das vnſer glaub 
(welcher viel koͤſtlicher iſt / denn Golt / das 
man durchs few bewert) erfunden werdt / 
zu lob / preis vnnd ehr / inn der offenbarung 
IHeſu CHriſti. Ich weis wol wie meiſter⸗ 
lich vns der Teuffel die garn ſtelt / vnd kenne 
auch wol die betriegligkeit vnſers fleiſches / 
Ich kan es nicht ſagen / ohn gros hertzen 
leidt / vnd mit groͤſſer anfechtung darinne ich 
lebe mit bittern⸗ hrenen. 


3 Ich 


inn einer ſtundt tauſent mal verleugnet hab / 
damit ich leben moͤcht / inn dem Babiloni⸗ 


ſcben muͤſſigkgang. O HErr wie offt hab ich 


widder dich gekrieget / Wie offt hab ich mich 


geſtelt / als wuſt ich nichts vmb deine Religi⸗ 
on / Wie offt hab ich dich oͤffentlich verleug⸗ 


net / vnnd du haſt mir das alles mit gedult 
vberſehen . Du warteſt der zeit meiner beke⸗ 


rung / vñ ich wante dir den ruͤcken / Du hatteſt 
dir eine wonung gepflantzet inn meinem her / 


tzen / vnd ich kandte dich nicht. ; 

Dazumal entdeckteſtu mir deine liebe / 
da ich gefangen wardt vmb deines Namens 
willen / Wiewol ich vndanck barer vnd trew⸗ 


loſer ſolche wolthat aus ſchlug. Ich ſolte dich 


frey bekennen / da ich dich ſchendlich verleug⸗ 
net / Ich ſolt mich frewen dein zeuge 31 ſein / 
Aber die hoffnung des lebens / das ich yer/ 
meint vnter dem Antichriſt zu friſten / macht 
das ich dein ſuͤſſes joch ausſchlug. 

O du luͤgenhafftige zunge / wie biſti des 
helliſchen feurs ſo wert? O du boͤſer wille / 
wie haſtu mich gehemmet / in dem dienſt des 
Antichriſts ? Vnnd wiewol ich bis auff den 
todt geſchlagen war / ſo ſind doch meine ge⸗ 


beine nicht zerbrochen / denn du HERR haſt 


mich erhalten mit deiner handt / Vnd do ich 
hoffte im friede zu leben / weil ich dich verleug 
net hatte da ſtieſſeſtu alle meine anſchiege 
zu růcke. Du heiligeſt mich zu deinem ag 
1 | ne 

Ich elender Menſch / der ich den Herrn 

of ind braucheſt mich zu meinem heil / HErr du 


rere 


9 
/ 

4 
N 

4 

4 

„ 
a 
* 

, 


weiſt wie viel threnen ich vergieſſe / wenn ich 
an die ſe Suͤnde gedencke / Allein ich bit dich / 
das wie du mich durch deine barmhertzig⸗ 


keit erloͤſet haſt / von der ſtivcFenden Babilo⸗ 


nia / Vnnd mir ſo viel hertzens geben / das ich 
dich frey ſchrifftlich bekenne / du wolleſt mir 
ſo viel gnad verleihen / das ich mit Petro die 
yerleugkung ſo ich gethan habe / widder vers 
leugnen moͤge / vor dem ſtul des greulichen 
nd treuloſen Neronis. | 4 

Du haſt mir das hertz erhitzet / das ich 


geneigt bin fuͤr dich zu ſterben / vnd warte ni⸗ 
chts anders / denn das du mir die ſtraff oͤff⸗ 


heſt / vnnd mir den weg weiſeſt / damit ich ni⸗ 


| \<t fuͤrnemiſch ſey / dich zuuerſuchen. 


Wolan lieben Bruͤder / laſt vnns der 
Welt die ferſchen geben / vnnd laſt vnns den 
willen des fleiſches / vnter die fuſſe tretten / 
laſt vns CHRiſtum bekennen / vnnd laſt vns 


dieſes zeitlichen lebens nicht achten / denn 


wir werden es erhalten / inn der ewigen ſelig⸗ 
keit. Inn der marter verleurt man das leben 


nicht / ſondern man gibts inn die handt Got⸗ 


tes. G | 
Dieſen weg iſt CHriſtus auch gangen / 


welcher lieber hat wollen verlieren das leib⸗ 


lich leben / vnnd an dem Creutz hangen / denn 


widder den willen ſeines Himliſchen Vaters 


thun / Vnd ſihe / wo iſt CHriſtus hingangen 
durch dieſe ſtraſſen? Die hohen Prieſter vnd 
. C Phariſeer 


* 


Phariſrer meineten / ſie hetten jſhm den Todt 
geben / vnnd inn die Hellen begraben / aber 
G Ott gab jhme macht vber die gantze Welt. 
gi dem namen Jheſu CHRJſi/rwerden alle 
nie gebogen / der Himliſchen vnd Helliſchey 
Sihe wie zu einer groſſen herrligkeit iſt 
CHRiſtus kommen / durch leiden der Merteß 
rer / Das heupt wirdt aber nicht herrlich ohn 
die glieder / Darumb ſollen wir vns frewen / 
das in der marter Chriſtus mit vns gelieden 
hat / damit er vns fuͤret inn das ewige Vater⸗ 
So laſt vns nun in der welt ſterben / das 
wir iun Chriſto leben. Ein Lantzknecht leidet 
vngemach / vmb ein wenig gewins willen / 
ſtet ſtets im todt bis an den hals / vñ wir wol/ 
len nicht das leben vmb Chriſtus willen laſ⸗ 
ſen. Ein Kauffman leidet ſo viel vngemach / 
zu lande vnd zu waſſer / in kelt vnd hitze / vnd 
jhm wird offt nach dem leben geſtellet / vnnd 
er acht keiner geferligkeit / damit er ein wenig 
guts vberkum :e / Vnnd wir ſindt ſo weich 
von vnſers nutzes wegen / von der freunde 
wegen / von weltlicher ehr wegen / das wir 
vns ſchemen / vnehr / vnnd den leiblichen todt 
zu leiden / vmb des ewigen lebens willen inn 
Chriſto JIheſu. 
Die ſo vmb die wette lauffen / ſehen ſich 
nicht vmb / auff das ſie nicht das vergenglich 
kleinodt verlierẽ / yi wir / ſo vmb das _— 


\ 


lich kleinot lauffen / wollen vns nach der welt 
vmbſehen / vnnd das ewig kleinot verlieren. 
O wir vnſelige Menſchen / wenn werden wir 
frey / von dieſem ſterblichen leib? Wer den 
Geiſt Gottes hat / der verzeihe ſich dieſes le⸗ 
bens / vnd wuͤnſche den todt mit Paulo / auff 
das er mit Chriſto moͤge leben. 


Gedencket lieben Bruder / das wenn wir 
mit Chriſto ſterben / ſo werden wir auch mit 
ſhin leben / wenn wir mit jhm leiden / werden 
wir auch mit jhm regieren. Darumb laſt vns 
die weltliche ehr verlaſſen / den reichthumb 
verachten / vnſers eigenen lebens nicht ach⸗ 
ten / vmb der ehr Chriſti willen. 


Laſt vns allzeit bitten / Auff das yns der 
HE RR den glauben mehre / vnnd ſtercke vns 
den Geiſt / zu lob ſeiner Maieſtet / vnd 
zu ynſerm heil / AEN. 

Das Ander Capictel aus dem 
Iheſus Syrach / zu dieſen zeiten ſehr _ 
nuͤtzlich zu leſen. 


11 | Ein Kind / wiltu GOttes Diener ſein / 


ſo ſchicke dich zur anfechtunge. Halt 
feſte / vnd leide dich / Vnd wancke ni— 
cht / wenn man dich dauon locket. Halt dich 
an Gott / vnd weiche nicht / auff das du jmer 
ſtercker werdeſt. 

Alles was dir widerferet / das leide / vnd 
ſey geduͤldig inn allerley truͤbſal. Denn gleich 
wie das gold durchs fervor / Alſo werden die / 
ſo Gott gefallen / durchs fewer der truͤbſal be⸗ 
werd. | | 
Vertrawe Gott / ſo wirdt er dir aushel⸗ 
fey / Richte deine wege / vnd hoffe auff jn. 

Die / ſo jr den HERRN fuͤrchtet / ver⸗ 
trawet jm / Denn es wird euch nicht feilen. 

De / ſo jr den HERRN fuͤrchtet / hoffet 
des beſten von jm / So wird euch gnade vnd 
troſt allezeit widderfaren. * 

Die / ſo jr den HERRN farchtet / barret 
ſeiner gnade / vnd weichet nicht / Auff das jr 
nicht zu grundt gehet. 8 

Sehet an die Exempel der Alten / vnnd 
mercket ſy. Wer iſt jemals zu ſchanden wor⸗ 
den / der auff jn gehoffet hat? Wer iſt je⸗ 
mals verlaſſen / der in der furcht G Ottes blie⸗ 
ben iſt? Oder / Wer iſt jemals von jm ver⸗ 
ſchmehet / der jn angeruffen hat? Denn der 
HERR 


HERR iſt gnedig vnnd barmhertzig / vnnd 
vergibt ſuͤnde / vnd hilfft in der Not. 
( Vergibt) Er ſihet nicht an / wie boͤſe vnd vnwir⸗ 

wir ſind. 177 

Weh denen / ſo an Gott verzagen / vnnd 
nicht feſt halten / vnd dem Gottloſen der hin 
vnd wider wancket. 

Weh den Verzagten / denn ſie gleuben 
nicht / darumb werden ſie auch nicht beſchir⸗ 
met. 

Weh denen / ſo nicht beharren / Wie wil 
es jnen gehen / wenn ſie der HERR heim ſu⸗ 
chen wird? 

Die den HERRN fuͤrchten / gleuben ſei⸗ 
nem wort / vnd die jn lieb haben / halten ſeine 
Gebot. | | 
Die den HERRN fuͤrchten / thun was 


ſm wolgefellet / Vnd die jn lieb haben / halten 


das Geſetz recht. | | 

Die den HERRN farchten/ ſchieken jbx 
Hertz / vnd demuͤtigen ſich fur jm / vnnd ſpre⸗ 

chen / Wir woͤllẽ lieber in die Hende des 
HERRN fallen / wider in die hende 
der Menſchen / Denn ſeine 
barmhertigkeit iſt ja ſo 
gros als er ſelber iſt. 

